УЧЕБЕН ПРОЕКТ

ПО АЕ, РЕ ИУЧ, БЕЛ ИУЧ И МУЗИКА ЗА СЕДМИ КЛАС

**„НЕРАЗДЕЛНИ“ ОТ ПЕНЧО СЛАВЕЙКОВ**

[**https://www.youtube.com/watch?v=J8GCEpLP5LQ**](https://www.youtube.com/watch?v=J8GCEpLP5LQ)

**„Я ПОМНЮ ЧУДНОЕ МГНОВЕНИЕ“ ОТ АЛЕКСАНДЪР ПУШКИН**

[**https://www.youtube.com/watch?v=4mTaqRUzWBM**](https://www.youtube.com/watch?v=4mTaqRUzWBM)

**„AULD HANGE SYNE“ ОТ РОБЪРТ БЪРНС**

[**https://www.youtube.com/watch?v=WTCryF1J54Y**](https://www.youtube.com/watch?v=WTCryF1J54Y)

1. Всеки ученик работи индивидуално. В процеса на изпълнение на задачите преподавателите по езиците участват активно в конферентна връзка с учениците.
2. Задачи: ЗАПОЗНАЙТЕ СЕ С ЛЮБОВНИ БАЛАДИ, СЪЗДАДЕНИ НА ТРИТЕ ЕЗИКА. НАУЧЕТЕ СЕ ДА ИЗРАЗЯВАТЕ В ИЗКАЗВАНЕ ЧУВСТВАТА, КОИТО ПЕСНИТЕ СЪБУЖДАТ ВЪВ ВАС. ТРЕНИРАЙТЕ УМЕНИЯТА СИ ДА СЪЗДАВАТЕ ОТГОВОР НА НРАВСТВЕН ВЪПРОС. НАУЧЕТЕ ПЕСНИТЕ И ГИ ПОДГОТВЕТЕ ЗА ИЗПЪЛНЕНИЕ ПОСЛУЧАЙ ПРАЗНИКА НА СЕЛО ТЪРЪН.
3. Дейности: За да почувствате посланията в баладите, разучете жизнения път на авторите и историята на създаване на всяко от произведенията.

* Проучете и запишете интересни и драматични събития в живота на Славейков, Пушкин и Бърнс.
* Изяснете си характеристиките на епохите, в които творят.
* Кой стил в българската литература въвежда Славейков?
* Член на кой литературен кръг е?
* Сравнете творчеството му с творчеството на Пушкин и Бърнс.
* Кое е общото между тях?
* Какви са жанровите особености на баладата като поетическо произведение?
* Какво Ви „казват“ на Вас трите балади?
* Как мелодията на песните подпомага изразяването на чувството, което текстът изразява?
* Какво е за Вас любовта?
* В навечерието на Великден и наближаването на Байрам каква висша форма на любов проявяваме ние – хората?
* Какво послание приехте Вие за себе си от трите произведения?

1. График на дейностите:

* Всеки ученик отговаря на въпросите индивидуално в писмен вид и изпраща отговорите си до мен в срок до 23.04.2020 година.
* Учениците с добри гласови данни и музикален слух учат мелодиите на баладите и подготвят изпълнение за сцена. Да се обърне внимание на музикалната фраза и звукоизвличането при изпълнение на мелодията. Срок: 31.05.2020 година.
* Всеки ученик избира един от маркираните в червено въпроси го разработва като отговор на нравствен въпрос. Срок: 23.04.2020 година.

1. Обратната връзка ще бъдат Вашите отговори.
2. Учителите по АЕ, БЕЛ, РЕ и музика ще Ви предоставят допълнителна информация за историята на създаване на всяка от песните и епохата, в която са създадени. Ще подпомагат разбирането и превода на текстовете от РЕ и АЕ, ще са на линия за консултации по всяко време. Учителите по АЕ и РЕ ще Ви изпратят въпроси към текстовете на песните, с които да проверят Вашето разбиране на чуждия текст. В конферентна връзка с тях Вие ще прочетете английския и руския текст и Вашите учители ще Ви помогнат да подобрите произношението си.
3. Критерии за оценка по БЕЛ:

* Среден – запознаване с проекта; частични отговори на някои от въпросите; изпращане в срок.
* Добър – непълни отговори на всички въпроси; изпращане в срок;
* Много добър – пълни отговори на всички въпроси; изпращане в срок; опит за създаване на отговор на нравствен въпрос;
* Отличен – пълни отговори на всички въпроси; изпращане в срок; вярно и логически построено съчинение – отговор на нравствен въпрос.

Оценяване по АЕ, РЕ, музика:

* Учениците, които изберат да изпълнят песните на сцена, получават отлична оценка по музика.
* Учениците, които правилно разбират текстовете на песните на АЕ и РЕ и отговарят на въпроси към тях на съответния език, получават отлични оценки по двата езика или по един от тях. Частичното разбиране и непълни отговори на въпроси по текста, както и неправилното произношение намаляват оценката правопропорционално на показаните умения.

**Изготвил:**

ДИАНА ДИМИТРОВА

ПРЕПОДАВАТЕЛ ПО БЕЛ

ДИРЕКТОР НА ОУ „СТОЮ ШИШКОВ“

СЕЛО ТЪРЪН